ועדת העבודה, הרווחה והבריאות, כנסת 18, פרוטוקול מספר 176, 2009-12-29 11:00

חיים כץ: בוקר טוב.

חיים כץ: יום שלישי בשבוע, י"ב בטבת התש"ע, ה-29 בדצמבר 2009.

חיים כץ: אני מתכבד לפתוח את ישיבת ועדת העבודה, הרווחה והבריאות בנושא:

חיים כץ: הצעת חוק ההתייעלות הכלכלית (תיקוני חקיקה ליישום התכנית הכלכלית לשנים 2009 ו-2010).

חיים כץ: לפני שבועיים ערכנו פה דיון שהיה קצת סוער - -

קריאה: אפילו לא שבוע, אדוני היושב ראש, זה היה לפני 6 ימים.

חיים כץ: בסדר, אתה רואה את קצב העבודה שלנו.

חיים כץ: אם היינו עובדים כמו בנצרת עלית.

חיים כץ: ..

חיים כץ: הוא צודק.

חיים כץ: לפני שבוע ערכנו פה דיון ונאמר בו שכל חברי הוועדה, בלי יוצא מן הכלל, רוצים שכל אזרח במדינת ישראל ימצא מקום עבודה מכובד.

חיים כץ: יקום בבוקר, ילך לעבודה, יתפרנס בכבוד ויחזור הביתה לבית מלא אור ובריאות.

חיים כץ: שהוועדה הזאת בנושא בריאות תהיה מובטלת ובנושא מציאת פרנסה שתהיה מובטלת גם.

חיים כץ: אמרנו שלא ניתן שיעשו פה מחטפים ונדון לעומקו של ענין.

חיים כץ: לצערי הרב, אי אפשר תוך שבוע להיכנס לעומקו של ענין ואנחנו, למרות כל מה שקראנו בעיתונים, שבוע, שבועיים, חודש, יומיים, לפי סעיף 121 לתקנון אנחנו מבקשים לפצל את סעיף 12 בנוסח החדש או סעיף 65 בהצעת חוק המדיניות הכלכלית של 2004.

חיים כץ: בשלב ראשון, אני רוצה להעלות בקשה לפיצול סעיף 12, שזה אורך חייה של התכנית הניסיונית שהיה עד ה-31 לדצמבר.

חיים כץ: מי בעד הצעת הפיצול ירים את ידו?

חיים כץ: כולם.

חיים כץ: אני מבין שכל הח"כים שנמצאים פה תומכים.

חיים כץ: אין מתנגדים ואין נמנעים.

חיים כץ: זה יעלה היום לאישור המליאה.

חיים כץ: בכפוף לאישור המליאה, שצריכה לאשר את הפיצול, ברצוני להעלות להצבעה את התיקון לסעיף 65 לחוק התכנית הכלכלית כך שבמקום שהתכנית הניסיונית תסתיים ב-31 בדצמבר 2009, היא תסתיים ב-29 לאפריל 2010.

חיים כץ: מי בעד הארכת הפיילוט?

חיים כץ: כולם.

חיים כץ: כל חברי הכנסת שנמצאים פה הצביעו בעד, אז אף אחד לא התנגד ואף אחד לא נמנע.

חיים כץ: תודה רבה.

חיים כץ: אני רוצה לעשות רביזיה על ההצעה הזאת.

חיים כץ: מי נגד הרביזיה ירים את ידו?

שלי יחימוביץ': תגיד איזו רביזיה.

שלי יחימוביץ': מה אתה מצביע?

חיים כץ: אני מצביע נגד הרביזיה.

קריאות: מה זה הרביזיה?

קריאות: על מה?

חיים כץ: אני מבקש לעשות רביזיה כדי שלא נפתח את זה עוד פעם.

חיים כץ: שוב, אני מבקש לעשות רביזיה כדי שההחלטה שלנו מתקבלת, אי אפשר לפתוח אותה ואי אפשר ללחוץ וכולי.

חיים כץ: מי נגד הרביזיה, ירים את ידו?

חיים כץ: כולם.

חיים כץ: מאחר וכולם הצביעו בעד, אני מודה לכולם.

חיים כץ: אני מקווה שבתכנית הזאת ניכנס לעומקם של דברים ונדאג שכל מי שמסתייע בתכנית הזאת יוכל לקבל מקום עבודה מסודר ואמיתי, יתפרנס בכבוד לשביעות רצונם של כולם.

חיים כץ: תודה רבה.

חיים כץ: הישיבה נעולה.